Vanessa Beeley Libanonban élő riporter és írónő.
Vanessa, köszönjük szépen, hogy ismét eljött a Kla.TV-hez, hogy egy újabb interjút adjon.
Köszönöm szépen a meghívást.
Összefoglalná röviden újságírói munkásságát a külföldi nézők számára, akik esetleg még nem ismerik Önt, és elmondaná,
hogy miért a Közel-Keletet állította munkája középpontjába?
Megpróbálok röviden válaszolni.
Teljesen független újságíró vagyok, aki tíz éve dolgozik a Közel-Keleten.
2019-től 2024-ig Szíriában éltem, amíg Damaszkusz el nem esett, és az al-Dzsolani vagy most Ahmed al-Sharaa néven
működő erők kezére nem került, amelyek az al-Kaidából váltak ki.
Most a libanoni Bejrútban élek, amelyet természetesen az izraeli fegyveres erők is naponta támadnak.
Ezt megelőzően Szíriában éltem és dolgoztam a Szíriai Arab Hadsereg azon műveletei alatt, amelyekkel Szíria
bizonyos területeit próbálták felszabadítani az USA, Izrael, Törökország, az Egyesült Királyság és az EU uralma alól.
Ezt megelőzően 2012-ben és 2013-ban is jártam Gázában.
2012-ben, a Gáza elleni egyik korábbi cionista agresszió idején, és 2013-ban Gázában és Egyiptomban töltöttem
időt a Murszi-korszak , majd a tüntetések idején, amelyek során persze gyakorlatilag leváltották.
Ezt megelőzően a Közel-Kelet iránti érdeklődésemet valószínűleg apámtól örököltem, aki brit nagykövet és egyben
a brit kormány egyik legjelentősebb Közel-Kelet szakértője volt a második világháború előtt.
Tehát úgy nőttem fel, hogy a Közel-Keletről szóló beszélgetések zajlottak a vacsoraasztalnál, és apám 2001-ben bekövetkezett
haláláig passzívan részt vettem az ő munkájában is.
Dióhéjban, ennyit a hátteremröl.
Köszönöm szépen. Nos, ezt az interjút egy idézettel szeretném kezdeni egy cikkből, amit most olvastam.
Azt hiszem, ez Glenn Greenwald legújabb cikke volt. Az idézet a következő:
"Az amerikaiakat azzal traktálják, hogy erkölcsi kötelességük egy új háborút indítani az iráni rendszerváltás érdekében.
Ez mellesleg pontosan az a fajta háború, amelyet Trump elnök el akart kerülni, amikor megválasztották.
Ezúttal Iránban, egy olyan országban, amelynek lakossága háromszor nagyobb, mint Iraké."
Egyetért ezzel az állítással?
Igen, határozottan.
Ha megnézzük az új évezred első éveit és a Brookings Institution "The Path to Persia" (magyarul: Út Perzsiába) című jelentését, ha
elolvassuk ezt a jelentést, ami nem túl hosszú, pontosan megértjük, hogy az USA mit tervez, Izraellel együttműködve,
mondjuk, az 1979-es iszlám forradalom óta, amely ténylegesen megdöntötte a sahot, egy olyan
rendszert, amely erősen a Nyugat ellenőrzése alatt állt.
És ha még messzebbre megyünk vissza, Moszadeghnek a CIA és az MI6 általi megbuktatásáig, aki államosította az
iráni olajipart és egyebeket, eljutunk az Ajax-műveletig.
Ugyanakkor Szíria, Líbia és Irak kormányainak megbuktatása után egyértelműen látnunk kell, hogy az Egyesült Államok
mindent megtesz azért, hogy alapvetően Izrael nemzetbiztonságát biztosítsa, nem feltétlenül az Egyesült Államokét.
A korábbi idézetben az állt, hogy az embereket hamis erkölcsi kötelességérzet ébresztésével húzzák csőbe.
Nem tudom, jól teszem-e ha megosztok itt egy személyes anekdotát arról, ami tegnapelőtt történt a közösségünkben.
A vasárnapi templomomban mindig van imaóra, és mindenféle imát elmondhatunk: hálaadó imákat, könyörgő imákat és így tovább.
Mindenesetre felemeltem a kezem, és azt mondtam, hogy imádkozni szeretnék az országunkért és a kormányunkért.
Ezt mondtam: "Imádkozni szeretnék azért, hogy a kedélyek lecsillapodjanak, hogy a józan ész érvényesüljön, és valahogy
meggyőzzük a kormányt, meggyőzzük a háború támogatóit, hogy ez a háborús nemzet térjen észhez,
mielőtt újabb konfliktusba keverednénk Iránban."
Ezután a másik padsorból valaki szinte azonnal válaszolt, a következő szavakkal vezette be mondandóját:
"Mostanában olvastam a keresztények üldözéséről és elnyomásáról Iránban."
Ezzel mindjárt azt sugallta, mintha ezeket az embereket fel kellene szabadítani.
Majd így folytatta: "Ha Isten szükségesnek ítéli ezt a háborút, akkor imádkozni szeretnék katonáink, tengerészeink, pilótáink
és mindenki más védelméért, aki most éppen Irán felé tart."
Nem gondolja, hogy ez is egy jó példa arra, hogy az amerikaiakra erkölcsi kötelességérzetet erőszakolnak rá?
Már megint ugyanazt csinálják, nem?
Egy anekdotával szeretnék válaszolni, amelyet tízéves szíriai tartózkodásom során tapasztaltam.
Kijelenthetem, hogy Qasem Soleimani, Qasem Soleimani tábornok, akit Trump elnök 2020-ban meggyilkoltatott,
volt a legfontosabb harcos az ISIS ellen, nem az USA.
Az USA részt vett az ISIS megalapításában. Azt hiszem, majd erre is kitérhetünk.
Mindezen felül ő volt a felelős a szíriai keresztény nemzeti védelmi erők kiképzéséért is, hogy megvédjék magukat a
takfiri-wahhabita fanatikusok ellen, akik számos keresztény közösséget ostromoltak, mind az ortodox,
mind a katolikus közösségeket Szíria minden régiójában.
Amikor 2016-ban öngyilkos merénylet történt, egy kettős öngyilkos merénylet egy libanoni maronita falu ellen Libanon északkeleti
részén, ha jól emlékszem, és közvetlenül utána elutaztam a faluba, a Hezbollah volt az, amelyet Irán megbízottjának tekintettek.
Pedig nem Irán megbízottja. Ez egy független ellenállási mozgalom, amely Iránnal
szövetséges. A kettő távolról sem egy és ugyanaz.
És a Hezbollah volt az, aki megvédte ezt a keresztény közösséget, körülvette a falut, és megvédte a Szíriából Libanonba érkező
menekültek között lévő különböző vahhábita fanatikusoktól.
És tekintsünk vissza 2022-be, amikor én magam is sok időt töltöttem Iránban, ahol Mahsa Amini
halála után tüntetések és zavargások szervezödtek.
Meglátogattam az iszfaháni örmény-keresztény közösségeket. Őket nem üldözik, befogadták
őket. Irán befogadó. Szíria is befogadó volt.
Ki a felelős a keresztényüldözésért és a keresztények kiűzéséért ebből a térségből? A Nyugat, beleértve az USA-t is.
Miért? Mert nyitva akarják hagyni a terepet egy olyan forgatókönyv számára, amely alapvetően hasonló
a kerbalaihoz, ahol a síita muszlimok szélsőséges szunnita muszlim frakciókkal kerülnek szembe.
Nem akarják a keresztényeket ütközőként a térségben, és ez már évtizedek óta így van. Számos
dokumentum és tudományos munka szól a témáról.
Miért adott például Kanada gyorsított vízumot a szíriai keresztényeknek, és miért tették ugyanezt az európai országok?
Mert azt akarják, hogy a keresztények hagyják el a régiót. Akkor ki üldözi a keresztényeket ebben a régióban?
Itt arab keresztényekről van szó. Ők nem nyugati keresztények. Ők ehhez a régióhoz tartoznak és ebben a régióban akarnak maradni.
Ők a régió szerves részének tekintik magukat, de szó szerint elűzik őket a rendszerváltó projektek keretében,
amelyek behozzák ezeket az Al-Kaidához hasonló elemeket, akik természetesen a keresztényeket hitetleneknek tekintik.
Nézzük meg, mi történik jelenleg Szíriában. A keresztényeket üldözik a Trump által támogatott Jolani-kormány alatt.
Trump pedig nemrég, az elmúlt 48 órában beismerte, hogy ő juttatta Jolánit hatalomra.
Ezzel nem értek egyet, mivel az MI6 nagymértékben részt vett ebben, és számos más ország is szerepet játszott Damaszkusz
és Szíria - mint szuverén nemzet - végső megbuktatásában.
Tehát nem, egyáltalán nem értek egyet ezzel a kijelentéssel.
Azt hiszem, megkérdőjelezném ennek a személynek az igaz keresztényi mivoltát, ugyanis az Egyesült Államokban számos,
mondjuk úgy, cionista orientációjú keresztény él, akik közül Trump kormányában is sokan működnek, és akik az Izrael
iránti lojalitásuk miatt fenntartják ezt a fajta narratívát.
Nem állítom, hogy a korábban említett illető az, de azt igen, hogy egy általánosan bevett gondolkodási mintáról van
szó az Egyesült Államokban ennek a frakciónak a részéről.
Igen, és úgy tűnik, hogy ez egy olyan gondolkodásmód, amely nem igazán ismeri a történelmet és a korábbi háborúinkat, mert nem
hiszem, hogy a keresztények nettó biztonságnövekedést tapasztaltak volna az afganisztáni,
líbiai, libanoni, iraki és gázai akcióink után.
Amikor arról beszél, hogy meg akarnak szabadulni a keresztényektől, ez hasonló ahhoz, hogy Izrael
ki akarja űzni a zsidókat a környező nemzetekből?
Mintha a zsidók nem élnének már évszázadok óta viszonylagos békében Iránban?
Igen, és ez egy érdekes kérdés, mert 2022-ben meglátogattam az iszfaháni zsidó közösségeket is.
Megkérdeztem tőlük, hogy miért nem költöztek Izraelbe, amikor Izrael állam megalakult. És ezt mondták: " mert mi ide tartozunk.
Alapvetően iráni zsidók vagyunk. Irán a mi országunk, és itt biztonságban és védve érezzük
magunkat." Tehát pontosan az ellenkezőjét mondták.
És azt hiszem, nem emlékszem pontosan, hogy mikor, de volt egy izraeli kezdeményezés, amely az iráni zsidóknak
pénzügyi ösztönzést nyújtott, hogy Izraelbe költözzenek.
Ezt azonban elutasították. Nem akartak elköltözni. És azt hiszem, ez a második legnagyobb zsidó népesség a világon Izrael után.
Hűha. Ez elképesztő. Meglepne, ha még az Egyesült Államok zsidó lakosságánál is nagyobb lenne.
Abszolút számokról beszél?
Amennyire én tudom - ellenőrizze le.
Minden esetre ezt mondták nekem, amikor Iránban voltam. Ez egy nagyon nagy népességcsoport.
Ez elképesztő. Köszönöm szépen a háttérinformációt!
Beszéljünk most a jelenlegi helyzetről.
Az iráni tüntetésekről szeretném kérdezni, amelyekről sokat cikkeztek a hírekben, és úgy tűnik,
hogy ez a téma még mindig nagyon nagy figyelmet kap.
36 000 meggyilkolt iránira vonatkozó számadat kering a hírekben.
Külföldi befolyás áll az iráni tüntetések mögött? Vagy ezek alapi demokratikusan szervezett és tisztán iráni tüntetések?
Tudja, ez egyfajta tankönyvi stratégia a nyugati titkosszolgálatok számára.
Láttuk ezt Szíriában, ahol a biztonsági erők állítólag lecsaptak a békés tüntetőkre, miközben a valóságban az úgynevezett békés
tüntetők nemcsak a biztonsági erőket gyilkolták - akik az elnök és a szíriai kormány utasítására a tüntetések első hat hónapjában
fegyvertelenek voltak, hogy ne bántsák a saját népüket Szíriában -, hanem még a tűzoltókat és a polgári védelmi erőket is
megtámadták, csak azért, mert megpróbálták fenntartani a békét a szíriai tüntetések különböző frakciói között.
És abból, amit megértettem a sok különböző iráni emberrel folytatott beszélgetésekből, a
tüntetések békésen kezdődtek 2026. január elején.
Ezek valójában a "bazárok" területén zajlottak, ahogyan ezeket nevezik. Más szóval, azokról az emberekről van
szó, akik a bazárokat működtetik, akiknek üzleteik vannak a teheráni és az iráni bazárokban.
Sokukkal találkoztam. Azt hiszem, Iszfahánban és Sirázban.
Ugyanakkor persze már 2022-ben elegük volt a gazdasági helyzetből.
Bizonyos mértékig elegük volt a rájuk kényszerített elszigeteltségből, abból, hogy
nem exportálhattak a világ minden tájára.
Nagyon korlátozottak voltak a kereskedelmi lehetőségeik és a vásárlói kör a termékeikre, nem igaz?
És nagyon korlátozott volt az idegenforgalom, amitől hosszú ideig függtek.
A szankciók miatt, igaz?
Igen, természetesen. Ki szigeteli el Iránt?
Az Egyesült Államok és az ellenük létrejött összeesküvés szankciókkal és elszigetelődéssel sújtja,
illetve vámokkal, amelyeket Trump vet ki mindenkire, aki iráni olajat vásárol, és még sorolhatnánk.
A gazdasági nyomás így elérte azt a pontot, amikor a "bazárosok" valóban az utcára vonultak, és azt mondták:
segítségre van szükségünk, mert gazdasági nehézségekkel küzdünk.
Abban az időben a biztonsági erők, a rendőrség és a Baszidzs, ahogyan őket nevezik, a helyi biztonsági erők, illetve önkéntes
biztonsági erők, valóban a "bazárosokkal" együtt vonultak ki, mivel ők is a legalacsonyabb jövedelműek közé tartoznak Iránban.
Ha megnézzük az első tüntetésekről készült videókat, láthatjuk, hogy milyen barátságosak és jóindulatúak voltak.
Ugyanakkor igazuk volt. Mindenki elfogadja, hogy igazuk van.
De természetesen a szankciók lényege az, hogy megakadályozzák az államot abban, hogy javítsa az életkörülményeket Iránban.
Most szeretnék röviden rámutatni valamire. Amikor 2022-ben Iránba utaztam, Szíriából jövet, amelyet megbénítottak a gazdasági
szankciók, a háború, valamint az olajkészleteinek és mezőgazdasági területeinek az USA általi
megszállása, meglepett, hogy az irániak milyen jól élnek.
Teherán legszegényebb negyedeiben jártam. A házakban tél közepén forró meleg volt.
Éjjel-nappal ingyen gáz és áram állt rendelkezésükre. Az utcák hihetetlenül tiszták voltak.
Az üzemanyag az autókhoz természetesen nevetségesen olcsó volt. Azt hiszem, a lakóautót, amivel
utaztunk, körülbelül 3 dollárért tankoltuk tele.
És mindenki számára az állam biztosította az áramot, a gázt és a vizet.
Jelenleg problémák vannak a vízzel. Ha lesz időnk, visszatérhetünk erre, mert én valójában úgy
gondolom, hogy ez az Irán elleni hibrid háború része.
Aztán alapvetően a következő történt: Azt hiszem, három napig, tehát január 8-án, 9-én és 10-én erőszakos rendbontók
csatlakoztak a tüntetésekhez, de a tüntetőkre is rátámadtak.
Mindenkit megtámadtak, aki nem értett velük egyet. Sokan közülük fegyvereket viseltek.
Sokan közülük valóban szörnyű támadásokat hajtottak végre a biztonsági erők ellen.
Számos késelés, holttestek megcsonkítása, holttestek felgyújtása, mecsetek felgyújtása, fontos infrastruktúra
felgyújtása, orvosok, ápolók, egészségügyi személyzet meggyilkolása és kórházak felgyújtása történt.
Úgy értem, melyik épeszű iráni menne az utcára, és rombolná le az infrastruktúrát, amire mindannyiuknak szüksége van?
Ennek egyszerűen nincs semmi értelme, akárcsak Szíriában.
Tehát van értelme ennek mint provokációnak?
Akárcsak 25 évvel ezelőtt a WTO tüntetéseken Seattle-ben, ahol a fekete blokk közbelépett, hogy szítsa az erőszakot.
Azért próbálnak reakciót kiprovokálni az iráni rezsimből, hogy a nemzetközi média számára
videófelvételre érdemes jeleneteket rendezzenek?
Nos, alapvetően Irán belső destabilizálására törekedtek, hogy a lakosságot a rezsim vagy a kormány ellen fordítsák.
Igen. Igen.
És ami valójában történt, ha megnézzük a számokat, amelyekről beszél, elképesztőek. 36 000-et és hasonló számokat
emlegetnek a közösségi médiában és általában a közmédiában.
De nézzük meg a tényleges szervezetet, ahonnan ezek a számok származnak.
A fő szervezet, amely ezeket az információkat előállítja, az "Emberi Jogok Aktivistái Iránban" (Human Rights Activists in
Iran) nevű szervezet és a hozzá kapcsolódó Emberi Jogok Aktivistáinak Hírügynöksége (Human Rights
Activist News Agency), azaz H-R-A-I és H-R-A-N-A.
És láttam, hogy minden egyes médiaszervezet - az Egyesült Államokból, az Egyesült Királyságból, a BBC, a Channel 4 -
idézi ezt a szervezetet, amelynek adatait aztán terjesztik.
Az ember azt feltételezné, hogy az iráni emberi jogok aktivistái Iránban élnek, és Irán utcáiról
tudósítanak. Ez bárki számára nyilvánvaló feltételezés lenne.
De egyik médiavállalat sem járt kellő körültekintéssel, mert találja ki, hol van ennek a szervezetnek a székhelye?
Fairfaxben, Virginia államban (USA). És a Nemzeti Alapítvány a Demokráciáért (NED) finanszírozza, amelyről
köztudott, hogy a CIA pénzügyi alapja és CIA külső ügynöke.
Igen, nem Fairfax, Virginia, a hírszerző szolgálatok központja az Egyesült Államokban?
Igen, igen, pontosan.
Igen. Igen.
De az emberek csak ... és ez a média felelőssége. Úgy értem, minden médiaszervezetnek először a forrást kellene ellenőriznie.
De természetesen nem tetszik, ahogyan Szíriában sem tették, ahogyan a CIA és az MI6 szíriai ügynökeitől
származó információkra támaszkodtak, amelyeket mindenféle ellenőrzés nélkül egyszerűen továbbadtak.
Iránban pontosan ezt teszik. És még ha megnézzük az olyan médiumokat, mint az "Iran International", akkor is azt
gondolnánk, hogy az "Iran International" székhelye Iránban van.
Nem, Szaúd-Arábia finanszírozza azt. Izraelben vannak stúdiói, de valójában Szaúd-Arábia tulajdonában van
és az igazgatóság székhelye pedig Londonban található.
Ez elképesztő.
Tudják, utánanéztem az interneten, hogy mi folyik ma Iránban, és a Time magazin és számos helyi televíziós
csatorna az egész országban az "Iran International"-t idézte, mint hiteles forrást minderről.
Igen. Igen, ez vagy az Iran International vagy a BBC Persia, és nem kell sokat mondanom a BBC-ről, mert véleményem szerint
ugyanúgy felelősek azért, ami jelenleg Szíriában történik, mint a brit kormány és az amerikai kormány, mert a média
gyakorlatilag a titkosszolgálati hírszerzö apparátus meghosszabbított karja ezekben az országokban.
És alapvetően külpolitikai stratégiát és hírszerzési műveleteket irányítanak a médián keresztül, hogy, ahogy ön is mondta,
agymosással elhitessék az emberekkel, hogy igazságos háborút vívnak olyan országokban, amelyekről semmit sem tudnak,
egy olyan régióban, amelyet a legtöbbjük valószínűleg még a térképen sem tud elhelyezni, hogy őszinte legyek.
Igen. Tudja, van egy igazán bizarr fejlemény az Iránról szóló tudósításokban.
És ezt nem én magam kutattam ki, hanem a KLA.TV-nél dolgozó csapatom derítette ki. Azt mondták, hogy a Moszad állt
elő azzal, hogy azt mondták az Irániaknak, hogy az ő oldalukon állnak, idézem, hogy "veletek vagyunk a harcmezőn".
Igen.
Hogy a jó égben gondolják, hogy ennek pozitív hatása lehet?
Úgy értem, az irániak talán nem tudnak semmit a Moszadról? Ez tényleg megtörtént? Mi folyik itt? Miért tennének ilyet?
Pedig a Moszad a nyilvánosság előtt beszélt erről.
És ha megnézzük Netanjahu beszédeit az elmúlt tíz évben, egyértelműen mindig rendszerváltást sürgetett Iránban.
Ezt mondja az irániaknak: "ha megdöntitek a rezsimet, feloldjuk a szankciókat, segítünk nektek fejlődni, megteszünk X, Y, Z
lépéseket, hogy sokkal jobbá tegyük az életeteket, mert a rezsimetek nem fogja többé
ezt a sok pénzt külföldi háborúkra költeni."
Várjunk csak, talán nem éppen Izrael a leginkább háborús entitás az egész régióban, amely megalapítása óta az egész
térséget háborúban, káoszban és destabilizációban tartja?
Dehogynem, csakhogy mindezt Iránra vetítik át.
Ez teljesen világos és egyértelmű. Azért is, mert nemrég adtak ki egy dokumentumfilmet arról, hogy a Moszad hogyan képzett
ki kurd szeparatistákat, hogy megdöntsék a kormányt Iránban.
Szóval nem is csinálnak titkot ebből. Egyáltalán nem tétováznak kimondani, hogy meg akarnak szabadulni ettől a kormánytól.
És a tervük alapvetően Irán balkanizálása a "Clean Break" doktrínában 1996-1997-ben lefektetett tervek szerint.
Azt akarják, hogy az egész régió, beleértve Iránt is, széttöredezett, balkanizált és megosztott legyen, mert ez sokkal
könnyebbé teszi Izrael számára a terjeszkedést, nemcsak a települések szempontjából, hanem
gazdasági értelemben és a befolyási övezetét tekintve is.
Ezzel meg is válaszolta a következő kérdésemet, amely az lenne, hogy pontosan mit akar
elérni Izrael és az amerikai kormány Washingtonban?
Lényegében - és azt hiszem, erre részben éppen most válaszolt - nem akarnak stabil kormányt
vagy olyan országot, mely bármilyen haderővel bír.
Ha a területet nem is kaphatják meg, akkor alapvetően azt akarják, hogy a körülöttük élő
emberek védtelenek és gyengék legyenek, nem igaz?
Igen, igen. Nem akarnak független, szuverén nemzeteket.
És persze ezért pusztították el Irakot. És ha visszatérünk Wesley Clark tábornokhoz, ő
megnevezte a hét országot, a sor végén Iránnal.
Szíria alapvetően kulcsfontosságú az ellenállás tengelyének megtörése szempontjából.
Mit értek az ellenállás tengelye alatt? A palesztinbarát, antikolonialista, antiimperialista tengelyről beszélek, amely
Irántól Jemenig tart, ahol mindkettő állami szintű szereplője az ellenállásnak, beleértve Irakot is, ahol vannak nem
állami szereplők és néhány állami szereplő is, mivel a népi mozgalmi erők integrálódtak a hivatalos iraki hadseregbe.
Szíria természetesen ellenálló állam volt, azelőtt pedig szuverén nemzet, független bankrendszerrel
rendelkezett, nem volt adóssága az IMF és a Világbank felé.
És olyan politikát folytatott, amely alapvetően nem volt hajlandó lemondani a Palesztínát megillető igazságos eljárásról.
Aztán ott van a nem állami szereplő Libanonban, nevezetesen a Hezbollah és az Amal Mozgalom .
Nagyon nyitottak más ellenállási mozgalmakra is, még a libanoni keresztény mozgalmak felé is.
Nem szeretném, ha az emberekban az a benyomás alakulna ki, hogy ez pusztán egy iszlám ellenállási mozgalom.
Nem erről van szó. Ezekben az országokban a társadalom minden rétegéből vannak, akik ellenzik Palesztina
Izrael általi megszállását és minden imperialista projektet.
És persze ott van Palesztina. Ha valaki azt mondja, hogy ez a síita iszlám ellenállása, erre csak azt
tudom mondani, hogy a palesztinai ellenállás szunnita.
Abszolút szunnita többség. Irán ennek ellenére megvédi Palesztinát, mivel Palesztina alapvetően
a külpolitikájának központi kérdése, nem igaz?
És mit akar Izrael? Önnek teljesen igaza van abban a megállapításában, hogy Izrael nem akar a környezetében
független vagy akár nem független államokat, hanem alapvetően olyan szövetségeseket akar csak, mint Szaúd-Arábia.
Meglehet ugyan, hogy nem írta alá az Ábrahámi Megállapodást, de attól az még működik.
Azért alapították a britek, hogy Szaud-Arábia ennek keretében szorosan együttműködjön Izraellel, akárcsak
az Egyesült Arab Emírségek és kisebb mértékben Katar.
Katar inkább Törökországgal szövetkezik, de ennek ellenére nagy összegeket fektetett be a szíriai kormány megdöntésébe.
Valakitől azt hallottam, hogy valójában a venezuelai nagykövet korábban Szíriában működött, most pedig Libanonban van.
Azt is említette, hogy úgy emlékszik, úgy 20 évvel ezelőtt a Moszad igazgatójának - a nevére nem
emlékszem - azt mondták, hogy "ki kellene lőnünk Libanont".
Ő pedig azt válaszolta erre: "Nem, nem, nem, Szíriát kell kiiktatnunk, mert ha kiiktatjuk Szíriát, az
egész tengely annyira meggyengül, hogy aztán kiiktathatjuk Libanont. Nincs semmi probléma."
Tehát mindig is ez volt a terv, Szíria teljes felszámolása.
És ami ezután történt: Még Damaszkuszban voltam, amikor Jolani csapatai bevonultak Damaszkuszba, és körülvették a házamat.
Ekkor Izrael elkezdte bombázni az összes szíriai katonai létesítményt bunkerromboló bombákkal, mivel a szíriai hadsereg
nem volt képes légvédelmi rakétákat kilőni a beérkező rakétákra.
Így megtehették, amit akartak. Elpusztították a haditengerészetet, a légierőt, a légvédelmet, így gyakorlatilag teljesen
védtelenné tették Szíriát bármilyen kinetikus háborúval szemben.
Bizonyos mértékig 1979-ben normalizálták kapcsolataikat Egyiptommal, és a mai napig biztosítják, hogy
Egyiptom katonailag távol maradjon a Sínai-félszigettől.
Jordánia természetesen még mindig valamiféle vazallusállama Nagy-Britanniának, így nem
feltétlenül jelent komoly fenyegetést Izraelre.
Véleményem szerint Szaúd-Arábia végül célkeresztbe kerül, mert nyilvánvaló megállapodásokat köt Trumppal arról, hogy az
nem csak védelmi fegyvereket, hanem támadó fegyvereket is szállít, ami hosszú távon nem lesz elfogadható Izrael számára.
Véleményem szerint Törökország is célpontba kerül.
Már most egyfajta szakadást és repedéseket látunk Törökország és Izrael kapcsolatában, mert Erdogan oszmán birodalma, neo-oszmán
törekvései és Izrael expanziós törekvései között konfliktus van.
Tehát úgy gondolom, hogy egy bizonyos ponton konfliktus vagy rendszerváltás lesz Törökországban, vagy valamilyen ellenállás
Törökországgal szemben, hogy korlátozzák, és csökkentsék a képességét arra, hogy katonai kihívást
jelentsen Izraelnek, ha nem is most, de a jövőben.
És igen, ez hihetetlenül fontos számukra.
Ezért gyakorolnak nyomást Izraelre, hogy fegyverezze le a Hezbollah-t, és ezért zsarolják a libanoni kormányt.
Mind a zsarolás, mind az ösztönzés Szaúd-Arábiából jön.
A zsarolás Izrael és az USA részéről érkezik, hogy lefegyverezzék az ellenállást. Ugyanez vonatkozik Irakra is.
Jemenben Trump megpróbált fellépni ellenük, és valójában körülbelül három nap után vissza kellett vonulnia, mert a
Pentagon rémülten feltette a kezét, és így szólt: "Túl sok pénzbe kerül, és nem értek el ezzel semmit. Szóval
szálljatok ki, mert szükségünk lesz ezekre a rakétákra, Iránban vagy Kínában, még nem tudjuk."
És most természetesen azt fontolgatják, hogy meggyengíthetik vagy elpusztíthatják-e Iránt olyan
mértékben, hogy levághassák az ellenállás e tengelyének fejét.
Nem akarom azt mondani, hogy az ellenállás szereplői mind Irán parancsnoksága alatt állnak. Ezt nagyon fontos megállapítani.
Ők Irán szövetségesei. De Irán hatalmas. Óriási kiterjedésű és irgalmatlan nagy kapacitással rendelkezik a
fegyvergyártás, rakétafejlesztés és egyebek terén. Ezért bizonyos értelemben az ellenállás tengelyének feje.
És pontosan ez az, amit most el akarnak érni, mert ha Irán az ő szemszögükből elbukott, akkor könnyedén
megtisztíthatják a Közel-Kelet vagy Nyugat-Ázsia többi részét a többi ellenálló szereplőtől.
Elképesztő. Nos, Vanessa, Önnek mindig sikerül megelőznie a kérdéseimet.
Már említette korábban Wesley Clarkot. Irán történetesen az utolsó a fenyegetett hét ország közül, nem igaz?
Igen. Úgy értem, a másik hattal már végeztek.
Így most válaszolt is arra, hogy miért akarják Iránt, mint hetedik országot, utolsóként célba venni.
Attól függetlenül amiről eddig szó volt, Ön szerint lesz valamilyen ellenállás azzal szemben, amit mi "Borg"-nak nevezünk
? Illetve a "szektával" szemben, ahogy David Icke nevezi.
Ha Irán elbukik, és nem lesz többé ellenállás Amerikával és Izraellel szemben a Közel-Keleten, mi történik akkor?
Igen, azt hiszem, ez az egymillió dolláros kérdés. Ez az oka az emberek félelmének itt
Libanonban, Irakban és bizonyos mértékig Jemenben.
Jemen valahogy más kategóriába tartozik, mert az Ansar Allah mint mozgalom kivételes.
Mármint az, amit elértek, annak ellenére, hogy ők maguk 2015 óta - tizenegy éve - agresszió alatt állnak, és
szenvednek a kemény szankcióktól, az éhezéstől, az orvosi ellátás hiányától és így tovább.
És mégis képesek voltak lezárni a Vörös-tengert a cionista entitás számára történő
szállítások elől, miközben a népirtás tovább folytatódik.
Ez már 100 éve tart, de legalábbis október 7. óta, és még mindig folytatódik.
Még mindig mészárolnak embereket, palesztinokat Gázában és Ciszjordániában, de erre talán
később visszatérhetünk a beszélgetés során.
De azt hiszem, ami számomra a legfélelmetesebb - és ez olyasmi, amivel kapcsolatban sok munkát és kutatást végzek -, az az, hogy
például a Unit 8200, a cionista kémegység beszivárgott a brit társadalom minden területére - legyen szó az egészségügyről, a
kiberbiztonságról, a hadseregről vagy a védelmi minisztériumról -, akik mind az alapvetően cionista
tulajdonban lévő Oracle-nél tárolják információikat .
Yossi Cohen, a Moszad egykori igazgatója azt mondta, hogy ma a világon minden telefonban van egy csipetnyi Izrael.
És mindezt azután jelentette ki, hogy a csipogós terrortámadás során 3000 embert csonkítottak meg és öltek meg itt Libanonban,
többségükben civileket, gyerekeket és nőket az otthonaikban.
Aztán átadták Trumpnak az "Arany csipogó díjat" . Szóval szerintem ez vegytiszta pszichopátátia.
Az az arany csipogó figyelmeztetés volt számára? Hát, az is lehet. Nem tudom.
Úgy értem, erről nem tudok nyilatkozni. Ahogy én láttam, nagyon örült neki, hogy megkapta. És nem láttam, hogy
tiltakozott volna 3000 ember megcsonkítása ellen itt Libanonban.
Azt kell mondanom, hogy szörnyű volt, mert ezek közül rengeteg embert vittek a damaszkuszi kórházakba.
Ismerek olyan orvosokat, akik 14 év háborút éltek át, és amikor meglátták ezeket a szörnyű sérüléseket, elsírták magukat.
Volt például egy anya, aki könyörgött az orvosnak, hogy vegye el a saját szemét, hogy a lányának adhassa,
aki elött még az egész élet áll és teljesen megvakult.
Szóval ezek után engem nem igazán érdekel, akár figyelmeztetésnek szánták, akár nem, ez nekem teljesen mindegy.
Az tény, hogy Trump mindent jóváhagyott, ami a térség lakóival történt, függetlenül attól, hogy kormányon
volt-e vagy sem. Az első ciklusában előkészítette az utat ahhoz, ami Szíriában történt.
Most pedig ott folytatta, ahol Biden abbahagyta. A második ciklusa alatt valójában még rosszabb lett a helyzet,
mert feloldotta a fegyverszállítások blokádját és Izrael támogatását, ami még több vérontást tett lehetővé.
Egy másik történetet is el akarok mesélni innen az elmúlt három napból: Egy emberről szól, aki jelenleg civil.
Délen él, és természetesen mindenki, aki Libanon déli részén él, a Hezbollah támogatója, vagy kapcsolatban áll a
Hezbollahhal, és ezért legitim célpont - ahogy Gázában is mindenkit a Hamász támogatójának tekintenek.
Az illető a feleségével együtt utazott az apósáék házához. És miközben ott volt, kapott egy telefonhívást egy izraelitől, aki
azt mondta neki: "Van egy választásod. Vagy a családoddal együtt halsz meg, vagy egyedül,
de meg fogsz halni. Szóval hozzál döntést."
Alapvetően meghozta a döntést. Otthagyta a családját a házban. Beszállt a kocsijába, elhajtott és meg is ölték.
Ez az a mentalitás, amiben élnünk és amit az embereknek meg kell érteniük. Ez csak egy történet.
És akkor nézzük meg, mit tesznek a takfirik Szíriában az ottani kisebbségekkel, az alavitákkal , a
zsidókkal, a keresztényekkel és most a kurd civilekkel.
Azt hiszem, ha Nyugat-Ázsiában nincs többé ellenállás, akkor nincs többé akadálya a pszichopata
sátánizmus eme hullámának, ezt nem tudom másképp leírni.
Igen. Millió történetet tudnék mesélni Szíriából.
És gondoljunk csak arra, hogy Trump épp most segítette elő az ISIS felszabadítását Északkelet-Szíriában.
Ezzel mintegy 20 ezerrel növelte a terroristák számát Szíriában. És ez csak egy óvatos becslés.
Igen. És ezeket az Egyesült Államok támogatja, fegyverekkel és egyéb felszerelésekkel látja el.
Mi történik, ha ez a régió, ha ez megtörténik, Izrael és az Egyesült Államok kezébe kerül? Hová mennek akkor? Igen.
Ki fogja elszenvedni a következményeit ennek az egész beavatkozásnak ebben az országban és a régióban?
Igen, igen... És tudja, az amerikai kormány szájából a "rendszerváltás" szót hallani.
Iránban rendszerváltásra van szükség. Szíria talán nem volt jó példa erre?
Úgy értem, ez kellene, hogy legyen az érv az olyan békeszeretők számára, mint te és én.
Az érv az lehetne, hogy itt látható a rendszerváltás eredménye. Nem így van?
Tekintsünk csak Síriára, mielőtt lerohannánk Iránt.
Igen, és visszamehetünk a Szíria előtti időkig, Afganisztánba. Vajon ott mi a helyzet a nők jogaival? Igen…
Ez volt a fő oka annak, hogy az USA megszállta Afganisztánt.
Emlékeztek azokra az Avaaz reklámokra a nők jogaiért, amelyek a buszokon és mindenhol ott voltak?
"Felszabadítjuk az afganisztáni nőket!" Hogy is vannak most a nők a tálibok alatt?
Ha megnézzük Líbiát, az most már csak a szexrabszolgák és a szexkereskedelem kábítószerrel fűtött központja, nem igaz?
Irak - hogyan áll Irak gazdaságilag? Annak ellenére, hogy állítólag milliárdos segélyek folytak oda a második
Öböl-menti invázió után, a második iraki háború után?
Csak nézzük meg, mit tett Paul Bremer , bárki utánajárhat.
És az a sok pénz, ami bejött, nem az iraki néphez került, hanem az iraki uralkodó elithez, hogy függövé tegye őket,
hogy az USA a zsebében tarthassa őket, és hogy az USA továbbra is katonailag megszállhassa Irak területét.
Ha megnézzük Szíriát, pontosan ugyanez a helyzet. Tom Barrack pontosan ugyanezt teszi.
Mindezek a hazug ígéretek és pénzügyi befektetések, amelyek Szíriába áramlanak, hová tűnnek?
Senkinek sincs elektromos árama. Mindenki munkanélküli. Mindenki éhezik. Senkinek sincs méltósága. Nincs
biztonság. Nincs törvény. Nincs igazságszolgáltatás.
És minden terv szerint halad. Igen.
Igen. Igen, mert nem is akarják, hogy legyen és ez az, amire rá akarok mutatni.
Mi történik itt? Mi történik Gázában?
Arra gondolok, hogy most a digitális felügyeletet vezetik be, tehát a technokráciát hozzák Gázába.
De már ott volt Hebronban, Ciszjordániában, Palesztina egyik legjobban ellenőrzött területén - méghozzá
a bosszúállás egyik formájaként vezették be, ugye?
Merőben gonosz szándékkal. Ez nem a biztonságot szolgálja, hanem a palesztinok irtását. Igen.
Ez az egész világot át fogja szőni. Ezt láthatjuk most a Palantir bevezetésével az amerikai biztonsági rendszerekbe, az ICE-be .
Trump vezette be ezeket a cionistákhoz kapcsolódó ügynökségeket. .
Oké. Iránnal kapcsolatban az utolsó kérdésem ez lenne: Mekkora támogatást élvez az iráni kormány az iráni nép részéről?
Azt akarják elhitetni velünk, hogy ellentétben állnak.
Bárki felkereshet egy hiteles iráni helyi csatornát a közösségi médiában, és láthatja az iszlám forradalom 47. évfordulójának
ünneplését, és az emberek millióit, akik az utcára vonultak, diákokat, munkásokat, de még a kormány
ellenzékét is, hogy támogassák a kormányt, mert megértették, hogy Irán célkeresztbe került.
Ugyanez történt Szíriában is az első napokban. Senki sem filmezte le azokat a százezreket,
akik Aszad elnök támogatására vonultak az utcára.
Természetesen nem. Ez nem hírértékű. Nem támogatja az USA és Izrael külpolitikáját. Ezért nem mutatják meg.
De számos olyan kép van, akár a tüntetések után, akár a tüntetések alatt, amelyeken hatalmas tömegek láthatók.
Emberek millióiról beszélek Teheránban és az iráni városokban, sőt olyan területeken is, ahol az emberek
azt mondják, hogy általában ki sem mozdulnak otthonról.
Hideg van, és nem akarnak az utcára menni. De még ezekben a városokban és falvakban, például Mashhadban is tízezrek
vonultak az utcára, hogy támogassák a kormányt és a hadsereget.
Igen, lépjünk tovább, Vanessa. Röviden, úgy tűnik, hogy Gáza háttérbe szorult.
Most mindannyian Iránra összpontosítunk. Ezért felejtettük el átmenetileg Gázát.
És elfelejtettük Ciszjordániát is, ahol nagyon hasonló dolgok történnek, mint Gázában.
Figyeljünk csak egy kicsit. Az iráni háborús előkészületeken kívül mire kellene még
összpontosítanunk Gáza és Ciszjordánia tekintetében?
Szóval arra gondolok, hogy az emberek a kétállami megoldásról beszélnek, de én mindig is ellene
voltam. Mindig azt mondtam, hogy nem megvalósítható.
Még 1936-ban a Peel Bizottság is elutasította, mint megvalósíthatatlan elképzelést, annak ellenére, hogy
teljesen összhangban volt az akkori brit politikával. Igen.
De milyen terület maradt? Milyen alapkövekre akarnak építkezni? A palesztinok melyik
romhalmazára akarják felépíteni a kétállami megoldást?
Most nézzük meg Gázát és Trump nevetséges béketanácsát, amelynek célja egyértelműen az ENSZ bizonyos fokú helyettesítése. Ha
megnézzük az úgynevezett béketervet, mit is jelent valójában?
Ez valójában egy végső megoldást jelent minden ellenállás, de a palesztinok többségének is a felszámolásával.
Izrael nem hagyta abba a bombázást. Nem hagyta abba a kiéheztetésüket. A humanitárius segélyeknek
csak egy töredékét engedi át, és amennyire tudom, Rafahon túlra semmit sem engedett át.
És mi a szándéka a Béketanácsnak és az úgynevezett Béketanács tagjainak, amely bizonyos értelemben az egyik
végrehajtó szerv, és amelyet, úgy tudom, Tony Blair vezet?
Bush-sal együtt ő volt a felelős Irak és a volt Jugoszlávia elpusztításáért, és nevetséges módon több évre
kinevezték a Közel-Kelet úgynevezett békeküldöttjévé, akit gyakorlatilag egyhangúlag gyülöltek.
Igen, Tony Blair nem tagja a Gázai Béketanácsnak is?
Igen, pontosan az. És hogy néz ki a terv valójában?
Ezt már az elejétől fogva mondtam, és újra elmondom: az embereknek fel kell ismerniük, hogy a gázai
modell véleményem szerint a technokrácia közelgő felemelkedésével világszerte bevezetésre kerül.
Konkrétan ez azt jelenti, hogy Gáza az indiai-közel-keleti gazdasági folyosó egyik láncszemévé válik, amely
Mumbaiból az Arab-öböl menti államokon keresztül vezet.
Gázát egyfajta szabadkereskedelmi övezetté alakítják Dubai mintájára. A megmaradt palesztinokat
munkatáborokban helyezik el. Más szóval, lényegében koncentrációs táborokban tartják őket fogva.
A digitális felügyeleti rendszer pedig biztosítja, hogy csak akkor kapjanak enni, ha
biometrikus biztonsági azonosítót mutatnak be.
Azt javasolják, hogy Gázát biztonsági zónákra osszák fel, amelyeket ténylegesen néhány ország ellenőriz, amelyek többsége
természetesen élvezi a wahhabita fanatikus hadsereg támogatását, legyen szó Koszovóról, Indonéziáról - nem
emlékszem az összes országra, amelyeknek az elképzelés szerint biztonsági erőket kellene alkotniuk.
Így gyakorlatilag erőteljes szövetségben lesznek Izraellel, mert mint tudjuk, Izrael finanszírozta és fegyverezte fel az ISIS
gázai elemeit, hogy támadják a Hamászt és az ottani civileket.
Tehát ügynökként használják őket, mind Szíriában, mind Irán és Gáza ellen a jövőben.
Így a palesztinoknak nem lesz cselekvőképességük. Gyakorlatilag olcsó munkaerővé válnak, miközben Izrael, az
Egyesült Államok és az egész kartell természetesen ellopja a még fel nem tárt palesztin lelőhelyekről a gázt.
És teljesen igaza van, amikor azt mondja, hogy Ciszjordániában pontosan ugyanez történik, és október 7-e óta így van ez.
Most Izrael bevezette ezt az új törvényt, amely lehetővé teszi számára, hogy ténylegesen kisajátítsa a palesztin földeket
a "C" övezetben, amely Ciszjordánia legnagyobb területe, ugyanis Ciszjordánia "A", "B" és "C" övezetekre van felosztva.
És palesztin földeket fognak állami földként lefoglalni. Ily módon a "C" terület 83%-át ténylegesen annektálják.
Ezzel egyidejűleg természetesen az "A" és "B" területeken a települések építése exponenciális ütemben halad előre.
Most pedig tankok és harci repülőgépek, valamint katonák is bevetésre kerülnek.
Ez a népirtás kezdete. Már korábban is folyamatban volt, de most Ciszjordániában fokozódik.
Szóval, az a kérdésem, hová fog vezetni ez a kétállami megoldás? Arra gondolok, hogy a Palesztin Hatósággal még
Oroszország is tárgyal, és Oroszország felajánlotta, hogy egymilliárdot ad Gáza újjáépítésére - na de kinek?
Izraelnek, a Palesztin Hatóságnak - amely Izrael strómanja, vagy Trump Béketanácsának?
Mindegyiknek ugyanaz a szándéka. Mindegyiküknek ugyanaz a célja, ami az ellenállás felszámolása - alapvetően a palesztinok
felszámolása, a palesztin ügy felszámolása és Palesztina integrálása egyfajta hibrid államba, amelyben a cionista mozgalom
az Egyesült Államok és Nagy-Britannia stb. támogatásával hatalmat és felsőbbrendűséget
gyakorol a térségben, és eltünteti a palesztinokat.
Elképesztő. Említette, hogy Dubaihoz hasonló állammá akarják alakítani, és említette a gázt is.
Olvastam, hogy Gáza partjainál hatalmas földgázlelőhelyek lehetnek. Tud erről valamit?
Igen, igen. Ó, már elfelejtettem a pontos számokat. De igen, nagyon nagy mennyiségről van szó.
És természetesen már használják a gázt, nem a gázai partoknál, de az izraeli partok
mentén használt gáz természetesen palesztin gáz.
Libanon partjainál is van gáz, ahol, ha jól emlékszem, jelenleg Izrael és Libanon
között megállapodás van a feltárásra vonatkozóan.
Szíria földközi-tengeri partjainál is vannak gázmezők. Amikor tehát erőforrásokról beszélünk,
Izrael számára az egyik legfontosabb erőforrás a víz.
És természetesen a vízellátásuk 30%-a a megszállt szíriai Golán-fennsíkról származik, amelyet Trump most persze
Izraelnek ajándékozott, annak ellenére, hogy az szíriai terület.
Igen. És az Izrael által elfoglalt dél-szíriai terület a régió legnagyobb vízkészleteit is tartalmazza,
amelyek nemcsak Szíriát, hanem például Jordániát is ellátják.
Igen. Tehát a víz nagyon-nagyon fontos erőforrás a listán.
Micsoda megmentő Trump. Ő adott Izraelnek vizet. Nem csoda, hogy aranyérmét vertek, amelynek egyik oldalán ő, a másikon
pedig Cyrus király látható, aki felszabadította Izrael népét.
Ön időnként egy úgynevezett tárgyalási csapdáról beszél.
Amikor két fél közötti kibékíthetetlennek tűnő ellentétekről van szó, az ezekhez kapcsolódó
tárgyalásokat szándékosan alakítják egy bizonyos módon.
Olyan helyzetbe hozzák a palesztinokat, amelyben a szövetségesek által felajánlott egyetlen megoldás sem
szolgálja az érdekeiket. Ezt szándékosan teszik így.
Voltak valaha is törvényes tárgyalások, mint például a Camp David-i? Előfordult egyáltalán, hogy az amerikai-izraeli
fél valaha is jó szándékkal ült a tárgyalóasztalhoz?
Nem, szerintem nem. Mert ha megnézzük az oslói békefolyamatot , ami ott történt, minden egyes lépés vagy tárgyalási lépés tovább
korlátozta a palesztinok cselekvőképességét, és azt, hogy elérjék az igazságosságot, a jóvátételt, a
függetlenséget és a szabadságot az elnyomó megszállás alól.
Javult valamit a helyzet az oslói megállapodások, Camp David után? Nem, nem igazán. Sőt, még rosszabb lett.
És ez a lényeg. Azt hiszem, Aszad elnök volt az, aki Szíria bukása előtt az arab rendkívüli csúcstalálkozón azt mondta, hogy
nincs értelme Izraellel tárgyalni, kompromisszumokat vagy engedményeket kötni, mert ezeket a
kompromisszumokat nem fogják tiszteletben tartani.
Ezeket az engedményeket nem tartják tiszteletben, sőt még többet követelnek.
És ez teljesen nyilvánvaló bárki számára, aki figyelmesen követi az eseményeket.
Igen. És az a tény is, hogy a 12 napos háború természetesen csapda volt.
Meggyilkolták Kaszem Szoleimáni tábornokot, aki mellesleg az ISIS ellen korábban harcoló iraki ellenálló erők
parancsnoka volt... Abu Mahdi al-Muhandit, akivel 2017-ben találkoztam Irakban, szintén meggyilkolták.
A Szaúd-Arábiával folytatott tárgyalások ürügyén Bagdadba csalogatták őket.
Amikor tehát arról beszélek, hogy a tárgyalások csapdát jelentenek, akkor pontosan erről van szó.
A 12 napos háború akkor kezdődött, amikor az irániak azt hitték, hogy a tárgyalások útján haladnak, amikor
azt hitték, hogy tárgyalásokkal még elérhetnek valamit.
Nos, én azt mondanám, hogy a tárgyalások arra is szolgálnak, hogy időt nyerjenek. Lehet, hogy Iránnak is időt kell nyernie.
Légvédelem érkezik Kínából, nem olyan mértékben, hogy az emberek valóban látnák vagy beszélnének róla, de meg fog érkezni. Oké.
Iránnak pedig időre van szüksége a felkészüléshez, mert nem csak egy kinetikus, hanem egy hibrid háborúval néz szembe.
Mint már említettem, Izrael kurd szeparatistákat képez ki az iráni határon, azért is, mert ők természetesen könnyen be
tudnak jutni Iránba, az északi és nyugati határokon kersztül.
Ezért fennáll a veszélye annak, hogy Irán határait nyugat és északnyugat felől támadások érik.
Aztán itt van Trump, aki szerintem potenciálisan olyan nagyszabású előkészületekbe kezdett, mint a 2003-as iraki invázió előtt.
Nem pusztán a látszat kedvéért teszi. Sokan azt mondják, hogy csak azért, hogy nyomást gyakoroljon a
tárgyalások során Iránra. De nem ezért teszi, ugyanis nem is akar semmit sem elérni a tárgyalásokkal.
Végső soron Irán beleegyezhet abba, hogy csak olyan mértékben végez urándúsítást, hogy az elegendő legyen a polgári
energiaellátáshoz, ami egyébként is a szándéka volt, mivel az iráni energiaellátás
természetesen nyomás alatt van a szankciók miatt.
Irán energiaellátása nyomás alatt áll és az országnak pótolnia kell ezt valahonnan. Ha úgy tetszik, Amerika olyan
környezetet teremt, amelyben Iránnak meg kell próbálnia alternatív módokat találni a lakosság energiaellátására.
Aztán Izrael azt követeli, hogy a rakéták hatótávolságát 300 kilométerre csökkentsék, ami szinte semmire sem
jó. Más szóval, nem jelenthet fenyegetést Izrael számára.
Nos, ezt nem fogják megtenni. Egyetlen ország sem fogja önként megtizedelni a saját védelmi képességét, ugye?
És így ismét, a Hamaszhoz hasonlóan, sarokba szorítják őket, ahol az izraeli-amerikai fél tárgyalási
követelései minden alkalommal átlépik Irán vörös vonalát.
De ez egy trükk, hogy aztán azt mondhassák: "Nos, tudják, Irán visszalépett a tárgyalásoktól. Hajthatatlanok.
Nem hajlandóak kompromisszumot kötni…" és így tovább.
Nos, miért kellene kompromisszumot kötniük? Tudják, hogy jön a háború.
Feltartóztathatatlanul közeleg a háború. Így természetesen nem fognak engedni az említett pontok
tekintetében. De miért is tennék? Amerika sem tenne ilyet.
Képzeljük el, ha ez fordítva lenne, és Kína fegyverkezne az amerikai partoknál.
És tárgyalásokat követelnének Amerikával, hogy csökkentse rakétái hatótávolságát, védelmi képességét és a technológia
terén elért előrehaladását és fejlődését. Mit mondana Amerika?
Kezd ez a helyzet nagyon aggasztó lenni, és azért akartam megemlíteni Latin-Amerikát, mert beszéltünk az Ábrahámi
Megállapodásról, amelyet Jared Kushner terjesztett elő .
És persze Jared Kushner nagyban részt vesz a gázai tengerparti ingatlanok fejlesztésében.
Kezdetben az Ábrahám Egyezményt azért erőltette, hogy lényegében meghódítsa az öböl menti arab államokat abban a régióban.
És Marokkó, úgy tudom, az egyik első aláíró volt. De nézzük meg Latin-Amerikát, és azt, hogy mi történik ott.
Tény, hogy Trump elrabolta Venezuela hivatalos elnökét. Most Kubát ostromolja és kiéheztetni készül.
Mindeközben Milei Argentínában bevezette az Isaac-Megállapodást Latin-Amerikában, igaz?
Amerika pedig biztosítja, hogy Latin-Amerikában szinte minden új kormány jobboldali, fasiszta és cionista legyen .
És nézzük meg a közelmúltbeli erdőtüzeket az argentin Patagóniában, amelyekért a
helyiek az izraeli telepeseket hibáztatják.
Visszatérve a cionizmus kezdeteihez: Theodor Herzl valójában Palesztinán kívül számos más országot is szem előtt
tartott a zsidó telepesek számára a második világháború után.
Az egyik Patagónia, illetve Patagónia Chile és Argentína közötti területe volt.
Egy másik Ciprus - természetesen Izrael mostanra ténylegesen megszállta Ciprust, és szövetkezett az ottani ciprusi görög
kormánnyal, és most fellép Törökországgal szemben Észak-Cipruson.
Tehát véleményem szerint már itt tartunk. Csak még nem öltött szemmel láthatóan formát, mert bizonyos
értelemben Izraelnek itt még háborúkat kell vívnia.
Először is meg kell szabadulnia Irántól. A folyamat már elindult. De ha ez megtörtént, semmi sem állíthatja meg.
Véleményem szerint már ebben a fázisban vagyunk. Bevezetés alatt áll egy felügyeleti rendszer és a CBDC (Central Bank
Digital Currency - Központi banki digitális valuta, a ford), mellyel mindent központosítottan lehet ellenőrzés alatt tartani.
Alapvetően semmit nem lehet majd tenni, amit a kormány ne ellenőrizne. Ki is vezeti be mindezt?
Nézzük meg az egyes szervezeteket, például a Palantirt, a BlackRockot, az Oracle-t vagy számos más szervezetet.
Mindegyikbe beszivárogtak a 8200-as izraeli kémegység egykori tagjai.
És az igazgatók vagy alapítók, mint például Peter Thiel a Palantirtól, Alex Karp, Larry Fink, Larry Ellison
- mindannyian bevallottan cionisták, Izrael-pártiak.
Azt hiszem, most egyfajta transznacionális uralkodó elitről beszélünk, amely minden egyes országban létezik, és bizonyos
szinteken szövetségre lépnek egymással, akár Kína is Amerikával.
Az amerikai védelmi ipar például Kínától függ, amely monopóliummal rendelkezik a ritkaföldfémek terén.
Trump alatt Oroszország ismét az Egyesült Államok felé orientálódik. Ez teljesen egyértelmű.
És azt hiszem, ez volt az egyik oka annak, hogy Szíriát feladták és veszni hagyták, mert Trump újra hatalomra került.
Akkor azt mondtam, hogy ennyi volt. Oroszország úgy fogja gondolni, hogy most már van esélye
tárgyalni az ukrajnai háború befejezéséről, és visszavonul.
Nem gondoltam, hogy így fog alakulni, de már előre megjósoltam, hogy valószínűleg ezen a ponton elkezdik
majd visszavonni a Szíriának nyújtott támogatásukat.
És így történt. De sokkal drámaibb módon történt, mint gondoltam, mint amire bárki számított, hogy őszinte legyek.
Oké. Igen, Vanessa Beeley, kiválóan elmagyarázta, mi történik, és hová tartunk.
Köszönöm szépen a ránk szánt idejét, és minden jót kívánok a további munkájához!
Köszönöm szépen! Köszönöm a meghívást, mindig öröm Önnel beszélgetni.